Neljapäeval, 8. oktoobril annab AS Eesti Post välja aasta linnu postmargi, millel on kujutatud kodukaku vanalindu. Margi on kujundanud Vladimir Taiger, kes on ka mitme varasema aasta linnu postmargi autor. Koos margiga ilmub ka tavapärane esmasümbrik, maksikaart ja esimese päeva tempel.  Aasta linnu tegevuste raames on käimas joonistusvõistlus ja  kakufolkloori kogumine. Osalemise kohta saab infot veebilehelt www.eoy.ee/kodukakk. Kodukaku aasta lõpetatakse detsembris Rahvusraamatukogus toimuva loodusõhtuga.  Projekti "Aasta lind 2009 - kodukakk" finantseerib Keskkonnainvesteeringute Keskus.